
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1392 

7 Οκτωβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Απευθείας εξαγορά ακινήτου για αρχαιολογικούς σκο¬ 
πούς στον Αγ. Ιωάννη Μεσολογγίου Ν. Αιτωλοακαρ¬ 
νανίας . 1 

Καθορισμός των αναγκαίων όρων και περιορισμών ως 
και των τηρητέων διατυπώσεων και διαδικασιών 
ελέγχου για την παραγωγή σταφιδομέλιτος από τα 

εργοστάσια παραγωγής σταφιδίνης. 2 

Έγκριση υπερωριακής απασχόλησης ενός υπαλλήλου 
του Υπουργείου Μακεδονίας Θράκης έτους 2005 .. 3 

Συγκρότηση των Κλιμακίωντου Ελεγκτικού Συνεδρίου 
για το δικαστικό έτος 2005-2006. 4 


ΑΠΟΦΑΣΕΙ Σ 

Αριθ. 1086052/6473/0010 (1) 

Απευθείας εξαγορά ακινήτου για αρχαιολογικούς σκοπούς 
στον Αγ. Ιωάννη Μεσολογγίου Ν. Αιτωλοακαρνανίας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/6.2.2001 τ.Δ') 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

2. Τις διατάξεις του άρθρου 18 του ν. 3028/28.6.2002 
(ΦΕΚ 153/28.6.2002 τ.Δ') «Για την προστασία των Αρχαιο¬ 
τήτων και εν γένειτης Πολιτιστικής Κληρονομιάς». 

3. Το άρθρο 13 του π.δ. 191/2003 (ΦΕΚ 146/13.6.2003 
τ.Α') «Οργανισμός Υπουργείου Πολιτισμού». 

4. Τα υπ’ αριθμ. ΥΠΠΟ/ΑΠΑΛΛ/Φ.73/44551/461/ 
27.5.2005 και ΥΠΠΟ/ΑΠΑΛΛ/Φ.73/63429/771/28.7.2005 
έγγραφα του Υπουργείου Πολιτισμού μετά οποία προτεί- 
νεται η απευθείας εξαγορά. 

5. Την υπ’ αριθμ. 43/1.11.2000 Γνωμοδότηση του Κε¬ 
ντρικού Αρχαιολογικού Συμβουλίου. 

6. Την από 15.6.2004 Έκθεση εκτίμησης της Επιτροπής 
του άρθρου 15 του ν. 2882/2001. 

7. Το υπ’ αριθμ. 1627/Φ. 1327/6.11.2003 έγγραφο του 
Δικαστικού Γ ραφείου Μεσολογγίου ύστερα και από το υπ’ 


αριθμ. 2531/Φ301/018/31.10.2003 έγγραφο της Κτηματι¬ 
κής Υπηρεσίας Αιτωλοακαρνανίας περί μη προβολής Δι¬ 
καιωμάτων του Δημοσίου επί του ακινήτου που αφορά η 
εξαγορά. 

8. Την υπ’ αριθμ. ΔΙΟΙΚ/Β/9456/22.4.2005 βεβαίωση κά¬ 
λυψης της δαπάνης του Τ.Α.Π.Α. 

9. Την από 20.7.2004 δήλωση της ιδιοκτήτριας Αλεξάν¬ 
δρας Καπνίση του Χρήστου με την οποία αποδέχεται την 
απευθείας εξαγορά. 

10. Το υπ’ αριθμ. 69773/5.9.2005 έγγραφο του Ν.Σ.Κ. με 
το οποίο ορίζεται ο Δικαστικός Αντιπρόσωπος. 

11. Την υπ’ αριθμ. 133/23.3.2004 (ΦΕΚ 527/24.3.2004 
τ.Β') όπως διορθώθηκε (ΦΕΚ 558/2.4.2004τ.Β') απόφαση 
του Πρωθυπουργού και Υπουργού Πολιτισμού σχετικά με 
ανάθεση αρμοδιοτήτων στους Υφυπουργούς. 

12. Την υπ’ αριθμ. 14650/ΔΙΟΕ 85/17.3.2004 (ΦΕΚ 754/ 
19.5.2004 τ.Β') κοινή απόφαση του Πρωθυπουργού και 
του Υπουργού Οικονομίας και Οικονομικών, σχετικά με 
ανάθεση αρμοδιοτήτων στους Υφυπουργούς, αποφασί¬ 
ζουμε: 

Α. Εγκρίνουμε την απευθείας εξαγορά ακινήτου για αρ¬ 
χαιολογικούς σκοπούς και ειδικότερα για την προστασία, 
ανάδειξη και προβολή των ορατών αρχαίων (Ρωμαϊκή 
Έπαυλη και λουτρών) που σώζονται εκεί, έκτασης συνο¬ 
λικού εμβαδού 3.987,12 μ * 1 2 3 4 5 6 7 μετά των επικειμένων της (εμ¬ 
βαδόν επικειμένων 48,71 μ 2 ) που βρίσκεται στην περιοχή 
Αγ. Ιωάννη Μεσολογγίου νομού Αιτωλοακαρνανίας και ει- 
κονίζεται με κλίμακα 1:500 και με στοιχεία Α-Β-Γ-Δ-Ε-Ζ-Η- 
Θ-Α στο από Απριλίου 2002 κτηματολογικό διάγραμμα - 
πίνακα, το οποίο έχει συντάξει ο Καλαμπάκος Θεόδωρος 
και έχει θεωρήσει η Προϊσταμένη Αποτυπώσεων και Συ- 
ντηρήσεως Κτιρίων του ΤΑΠΑ Ιφιγένεια Γεωργοπούλου 
Ντ’ Αμίκο στις 17.12.2004. 

Β. Εξουσιοδοτούμε τον δικαστικό αντιπρόσωπο του 
Ν.Σ.Κ. στο νομό Αιτωλοακαρνανίας να υπογράψει, ως εκ¬ 
πρόσωπος του Δημοσίου, το σχετικό συμβόλαιο εξαγο¬ 
ράς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΠΕΤΡΟΣ ΤΑΤΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3020343/2573/0029 (2) 

Καθορισμός των αναγκαίων όρων και περιορισμών ως και 
των τηρητέων διατυπώσεων και διαδικασιών ελέγχου 
για την παραγωγή σταφιδομέλιτος από τα εργοστάσια 
παραγωγής σταφιδίνης. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5του άρθρου 2, ως και 
του άρθρου 5 του α.ν. 787/1948 «Περί συμπληρώσεως, 
τροποποιήσεως και καταργήσεως ενίων διατάξεων των 
περί φορολογίας της σταφιδίνης, γλυκόζης, οπωροσακ¬ 
χάρου, χαρουποσιροπίου, αμυλοσιροπίου περί εμπορίου 
του οίνου και προστασίας της οινοπαραγωγής και περί 
φορολογίας του οίνου νόμων» (ΦΕΚ 240/τ.Α/ 24.9.1948). 

2. Τις διατάξεις του Διατάγματος της 23.3.1932 «Περί 
των όρων και διατυπώσεων υφ’ ούς επιτρέπεται η κατερ¬ 
γασία σταφίδας προς κατασκευή σταφιδίνης» (ΦΕΚ 
96/τ.Α/30.3.1932). 

3. Τις διατάξεις του Διατάγματος της 5.5.1928 «Περί των 
όρων και υποχρεώσεων υφ’ ούς επιτρέπεται η κατεργασία 
ξηράς σταφίδος εν γένει προς κατασκευή όξους» (ΦΕΚ 
87/τ.Α/24.5.1928), ιδίως των άρθρων 1,2 και 4 αυτού. 

4. Τις διατάξεις του άρθρου 8 του ν.δ. 3419/1955 «Περί 
τροποποιήσεως και συμπληρώσεως διατάξεων νόμωνπε- 
ρί εμπορίας του οίνου και προστασίας της οινοπαραγω¬ 
γής» (ΦΕΚ 282/Τ.Α/8.10.1955). 

5. Τις διατάξεις της παραγράφου 2 του άρθρου 6 του 
ν.δ. 243/1969 «Περί βελτιώσεως και προστασίας της 
αμπελουργικής παραγωγής» (ΦΕΚ 144/τ.Α/25.7.1969), 
όπως αυτές τροποποιήθηκαν με την παράγραφο 2 του 
άρθρου 5 του ν. 427/1976 «Περί αντικαταστάσεως, συ¬ 
μπληρώσεως και καταργήσεως ενίων διατάξεων του ν.δ. 
243/1969» (ΦΕΚ 230/τ.Α/13.8.1976). 

6. Τις σχετικές διατάξεις του ν. 396/1976 «Περί οινολο- 
γικών κατεργασιών και εμπορίας των οίνων» (ΦΕΚ 198/ 
τ.Α/31.7.1976). 

7. Τις διατάξεις του άρθρου 14 του ν. 2969/2001 «Αιθυ¬ 
λική αλκοόλη και αλκοολούχα προϊόντα» (ΦΕΚ 281/τ.Α/ 
18.12.2001). 

8. Τις διατάξεις της υπ’ αριθμ. 34252/10.12.1948 απο- 
φάσεώς μας «Περί των όρων και περιορισμών καθ’ ους 
επιτρέπεται η εν εργοστασίοις παρασκευής σταφιδίνης, 
γλυκόζης, οπωροσακχάρου και χαρουποσιροπίου κατερ¬ 
γασία οπωρών, τομάτας και διαφόρων άλλων λαχανικών 
προς παρασκευή οπών, χυμών συμπεπυκνωμένων ή μη, 
πολτών, ως και πηκτών και μαρμελάδων» (ΦΕΚ 219/τ.Β/ 
20.12.1948). 

9. Την υπ’ αριθμ. 2522/2000 απόφαση του Σ.τ.Ε., ιδίως 
τα σημεία 5-8 του σκεπτικού αυτής. 

10. Τις σχετικές διατάξεις των άρθρων 11,19, 63,66,68 
και 121 του Κώδικα Τροφίμων, Ποτών και Αντικειμένων 
Κοινής Χρήσεως υπ’ αριθμ. 3000/70/24.5.1971 κοινή από¬ 
φαση των Υπουργών Οικονομικών, Κοινωνικών Υπηρε¬ 
σιών, Εμπορίου, Γεωργίας και Βιομηχανίας, όπως αυτή 
κωδικοποιήθηκε με την υπ’ αριθμ. 1100/1987 απόφαση 
του Α.Χ.Σ. που εγκρίθηκε με την από 9.9.1987 απόφαση 
του Υπουργού Οικονομικών (ΦΕΚ788/τ.Β/1987)]. 

11. Την υπ’ αριθμ. 14650/ΔΙΟΕ85/17.3.2004 (ΦΕΚ 519/ 
τ.Β/17.3.2004) απόφαση του Πρωθυπουργού και Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομίας». 


12. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Μετηνπαρούσα απόφασή μας καθορίζονται οιτηρητέοι 
όροι, διατυπώσεις, διαδικασίες και περιορισμοί υπό τους 
οποίους δύναται να επιτρέπεται η κατεργασία σταφυλιών, 
καθώς και απορριμμάτων συσκευαστηρίων σταφυλιών 
(απορρώγων), για την παρασκευή σταφιδομέλιτος (πετιμε¬ 
ζιού), με συμπύκνωση εντός ειδικών μηχανημάτων του πα- 
ραγομένου, από τις εν λόγω πρώτες ύλες, γλεύκους από τα 
ειδικά εργοστάσια παρασκευής σταφιδίνης, ως και από τα 
εργοστάσια τα δικαιούμενα της παρασκευής σταφιδίνης 
κατ’ άρθρο 1 του Διατάγματος της 23.3.1932. 

Άρθρο 2 

1. Οιχρησιμοποιούμενες, γιατηνπαρασκευήτου κατάτο 
προηγούμενο άρθρο σταφιδομέλιτος, πρώτες ύλες πρέπει 
να είναι υγιείς, μη προσβεβλημένες, απαλλαγμένες ξένων 
υλών και εν γένει ναπληρούντις σχετικές διατάξειςτου Κώ¬ 
δικα Τροφίμων, Ποτών και Αντικειμένων Κοινής Χρήσεως. 

Για την εφαρμογή της παρούσας, ως απορρίμματα συ¬ 
σκευαστηρίων σταφυλιών νοούνται τα υγιή τμήματα ή οι 
ρώγες των σταφυλιών που αποκόπτονται κατά τη διαλο¬ 
γή και τη συσκευασία, τα οποία υπόκεινται στους ίδιους 
όρους και περιορισμούς επεξεργασίας και διαθέσεως 
όπως και τα επιτραπέζια σταφύλια. 

Για την παρασκευή του σταφιδομέλιτος, τα κατά το 
προηγούμενο άρθρο εργοστάσια πρέπει να είναι εφοδια¬ 
σμένα με ειδικά μηχανήματα για τη συμπύκνωση υγρών 
(λειτουργούντα, είτε υπό κενό, είτε με θερμό ξηρό αέρα 
κατ’ αντιρροή του καταιονιζομένου γλεύκους) αποκλειο- 
μένης της χρήσεως λεβήτων θερμαινομένων απ’ ευθείας 
δια γυμνής φλογός, καθώς επίσης και με τις απαραίτητες 
εγκαταστάσεις και εξοπλισμό για την κατεργασία των 
σταφυλιών και την εναποθήκευση του παραγομένου από 
αυτή γλεύκους ως και του τελικού προϊόντος. 

2. Το σταφιδόμελι, που παρασκευάζεται κατά τα ανωτέ¬ 
ρω από την κατεργασία των προαναφερθεισών πρώτων 
υλών και διατίθεται στην κατανάλωση, πρέπει να πληροί 
τους όρους της παραγράφου 2 του άρθρου 66 του Κώδι¬ 
κα Τ ροφίμων, Ποτών και Αντικειμένων Κοινής Χρήσεως. 

3. Το παρασκευαζόμενο, κατά τα ανωτέρω, στα κατ’ άρ¬ 
θρο 1 της παρούσας εργοστάσια, σταφιδόμελι διατίθεται 
στην αγορά ως φυσική γλυκαντική ύλη, με επωνυμία πώ¬ 
λησης «σταφιδόμελι» ή «πετιμέζι» τηρουμένων και των 
σχετικών διατάξεων των άρθρων 11,63 και 66 του Κώδικα 
Τ ροφίμων, Ποτών και Αντικειμένων Κοινής Χρήσεως. 

Δεν επιτρέπεται η προσθήκη, στο εν λόγω προϊόν, αμυ- 
λοσιροπίου, ζαχαρίνης και άλλων αναλογών εκ των κατ’ 
άρθρο 68 του Κώδικα Τ ροφίμων, Ποτών και Αντικειμένων 
Κοινής Χρήσεως γλυκαντικών ουσιών, καθώς και η προ¬ 
σθήκη σε αυτό επιβλαβών εν γένει για την υγεία ουσιών. 

Άρθρο 3 

1. Οι ιδιοκτήτες των εργοστασίωντωνδικαιουμένων, κα¬ 
τάτο άρθρο 1 της παρούσας, να κατεργάζονται σταφύλια 
ή/και απορρίμματα συσκευαστηρίων σταφυλιών για την 
παρασκευή σταφιδομέλιτος οφείλουν ένα (1) μήνα πριν 
από την έναρξη των εργασιών τους να υποβάλλουν στην 
εποπτεύουσα Χημική Υπηρεσία του Γενικού Χημείου του 
Κράτους σχετική αίτηση η οποία περιλαμβάνει: 

α) Το όνομα καιτο επώνυμο του εργοστασιάρχη και του 
αντιπροσώπου αυτού, σε περίπτωση απουσίας του. 

β) Την πόλη και τη θέση (ακριβή διεύθυνση) στην οποία 
βρίσκεται το εργοστάσιο. 

γ) Την ποσότητα των προς κατεργασία προαναφερθει- 
σώνπρώτων υλών καιτην κατά προσέγγιση ποσότητατου 
παραχθησομένου προϊόντος. 

δ) Τα ειδικά μηχανήματα και τις συναφείς μηχανικές 
εγκαταστάσεις που πρόκειται να χρησιμοποιηθούν, μετά 
λεπτομερούς περιγραφής των διαφόρων μερών αυτών 
ως και της λειτουργίας τους, τον προορισμό τούτων, κα¬ 
θώς καιτον αριθμό καιτη χωρητικότητα των διατιθεμένων 
δεξαμενών και δοχείων. 

ε) Την ημερήσια δυνατή παραγωγικότητα του εργοστα¬ 
σίου σε σταφιδόμελι. 

στ) Την εφαρμοζόμενη μέθοδο παρασκευής και τις 
εφαρμοζόμενες πρακτικές και επεξεργασίες, λεπτομε¬ 
ρώς κατά στάδια, την ειδική εμπορική ονομασία που θα 
φέρει το προϊόν κατά τη διάθεσή του, καθώς και τη χημι¬ 
κή σύστασή του. 

ζ) Τις διατιθέμενες εγκαταστάσεις δια των οποίων εξα¬ 
σφαλίζεται η τήρηση των όρων καθαριότητας και υγιεινής. 

η) Το χρόνο έναρξης και λήξης της κατεργασίας των, 
κατά τα ανωτέρω, πρώτων υλών. 

Η αίτηση συνοδεύεται από λεπτομερές σχεδιάγραμμα 
του όλου χώρου του εργοστασίου στο οποίο αποτυπώνο- 
νται όλες οι εγκαταστάσεις και τα μηχανήματα, ως και οι 
εξ αυτών που πρόκειται να χρησιμοποιηθούν για το συ¬ 
γκεκριμένο σκοπό. 

2. Η εποπτεύουσα Υπηρεσία του Γενικού Χημείου του 
Κράτους, στην οποία υποβάλλεται η σχετική αίτηση, προ¬ 
βαίνει δια χημικού υπαλλήλου της σε έλεγχο προς επαλή¬ 
θευσή της, με τη διενέργεια αυτοψίας και συντάσσεται σχε¬ 
τική έκθεση επί τη βάσει της οποίας χορηγείται ή μη η ειδική 
άδεια κατεργασίας σταφυλιών ή/και απορριμμάτων συ¬ 
σκευαστηρίων σταφυλιών προς παρασκευή σταφιδομέλι- 
τος, κατά τα ειδικότερον οριζόμενα στις παραγράφους 3 και 
4 του άρθρου 1 της υπ’ αριθμ. 34252/1948 αποφάσεώς μας. 

Αντίγραφο της χορηγηθείσας ειδικής αδείας κοινοποι¬ 
είται στην αρμόδια Διεύθυνση της Γενικής Διεύθυνσης 
του Γ.Χ.Κ. 

Καθ’ όλο το διάστημα ισχύος της χορηγηθείσας ειδικής 
αδείας κατεργασίας σταφυλιών ή/και απορριμμάτων συ¬ 
σκευαστηρίων σταφυλιών προς παρασκευή σταφιδομέλι- 
τος δεν επιτρέπεται η καθ’ οιονδήποτε τρόπο κατεργασία 
από το εργοστάσιο άλλων πρώτων υλών, ως και σακχαρού- 
χων ή οινοπνευματούχων υγρών προερχομένων από αυτές. 

3. Προκειμένου για τη χορήγηση της κατά την προηγού¬ 
μενη παράγραφο ειδικής αδείας παρασκευής σταφιδομέ- 
λιτος, οι κατεχόμενες, από τα δικαιούμενα ταύτης κατ’ άρ¬ 
θρο 1 της παρούσας αποφάσεώς μας εργοστάσια, πρώτες 
ύλες για την παραγωγή αιθυλικής αλκοόλης γεωργικής 
προέλευσης, όξους, σταφιδίνης, γλυκόζης, οπωροσακχά¬ 
ρου, χαρουποσιροπίου καιενγένει οπών, χυμών συμπεπυ- 
κνωμένων ή μη, πολτών, ως και πηκτών και μαρμελάδων, 
αποθηκεύονται, αφού προηγουμένως καταμετρηθούν, με 
ευθύνη του εργοστασιάρχη σε αποθήκες του εργοστασίου 
οι οποίες εν συνεχεία σφραγίζονται. 

Για τη γενομένη καταμέτρηση και σφράγιση συντάσσε- 
ται σχετικό πρωτόκολλο εις τριπλούν, το οποίο υπογράφε¬ 
ται από τον εποπτεύοντα το εργοστάσιο χημικό της αρμό¬ 
διας Χημικής Υπηρεσίας του Γ.Χ.Κ. και τον εργοστασιάρχη 
ή τον αντιπρόσωπό του, σε περίπτωση απουσίας του. 


Δύο εκ των κατά τα ανωτέρω πρωτοκόλλων παραλαμ- 
βάνει ο εποπτεύων το εργοστάσιο χημικός της αρμόδιας 
Χημικής Υπηρεσίας του Γ.Χ.Κ., το δε τρίτο παραμένει και 
τηρείται στο εργοστάσιο. 

Επίσης, σφραγίζονται και οιτυχόν υπάρχουσες δεξαμε¬ 
νές εκχύλισης των πρώτων υλών για την παρασκευή των 
προαναφερθέντων προϊόντων και εν γένει λαμβάνονται 
από την εποπτεύουσα Χημική Υπηρεσία του Γ.Χ.Κ. όλατα 
ενδεικνυόμενα μέτρα για την πρόληψη και την αποφυγή 
της καταστρατήγησης της κείμενης νομοθεσίας. 

4. α. Κατά το χρονικό διάστημα της ισχύος της κατά την 
προηγουμένη παράγραφο του παρόντος άρθρου ειδικής 
αδείας παρασκευής σταφιδομέλιτος, επιτρέπεται η εισα¬ 
γωγή στα κατά τα ανωτέρω εργοστάσια πρώτων υλών, με 
σκοπό αυτές να χρησιμοποιηθούν κατά την επανάληψη της 
κύριας δραστηριότητας του εν λόγω εργοστασίου, μετά τη 
λήξη της ισχύος της εν λόγω ειδικής αδείας, για την παρα¬ 
σκευή των αντιστοίχων προϊόντων, υπότονόρο ότιτούτο γί¬ 
νεται υπό την άμεση εποπτεία και παρακολούθηση της επο- 
πτεύουσαςτο εργοστάσιο Χημικής Υπηρεσίας του Γ.Χ.Κ. 

β. Οι εισαγόμενες κατά το προηγούμενο εδάφιο πρώτες 
ύλες, μετά από τον έλεγχο των σχετικών συνοδευτικών 
και παραστατικών εγγράφων, την καταμέτρηση και δειγ¬ 
ματοληψία τους από τον ασκούντο την εποπτεία του ερ¬ 
γοστασίου χημικό της αρμόδιας Χημικής Υπηρεσίας του 
Γ.Χ.Κ., τηρουμένης αναλόγως της κατά το επόμενο άρ¬ 
θρο σχετικής διαδικασίας, αποθηκεύονται, με ευθύνη του 
εργοστασιάρχη, σε καθορισμένες αποθήκες οι οποίες 
παραμένουν σφραγισμένες καθ’ όλο το χρονικό διάστημα 
που διαρκεί η παρασκευή σταφιδομέλιτος και ισχύει η χο- 
ρηγηθείσα προς τούτο ειδική άδεια. 

5. Κατά τα λοιπά, όσον αφορά τη χορήγηση της κατά 
την παράγραφο 2 του παρόντος άρθρου ειδικής αδείας 
παρασκευής σταφιδομέλιτος και την ανάκλησή της ισχύ¬ 
ουν οι σχετικές διατάξεις της παραγράφου 4 του άρθρου 
1 της αριθμ. 34252/10.12.1948 αποφάσεώς μας. 

Η ανάκληση της εν λόγω ειδικής αδείας γίνεται με από¬ 
φαση της αρμόδιας Διεύθυνσης της Γ ενικής Διεύθυνσης 
του Γ.Χ.Κ. 

Άρθρο 4 

1. α. Προκειμένου για την εισαγωγή σταφυλιών ή/και 
απορριμμάτων των συσκευαστηρίων σταφυλιών, προς 
κατεργασία και παραγωγή σταφιδομέλιτος στα δικαιού¬ 
μενα ταύτης, κατ’ άρθρο 1 της παρούσας, εργοστάσια, ο 
εργοστασιάρχης ειδοποιεί, τρεις τουλάχιστον ημέρες 
προ της παραλαβής, εγγράφως περί τούτου την επο¬ 
πτεύουσα Χημική Υπηρεσία του Γ.Χ.Κ.. 

Η εισαγωγή τούτων στο εργοστάσιο διενεργείται πα¬ 
ρουσία του εποπτεύοντος το εργοστάσιο χημικού της αρ¬ 
μοδίας Χημικής Υπηρεσίας του Γ.Χ.Κ., ο οποίος προβαίνει 
στον έλεγχο των σχετικών συνοδευτικών και παραστατι¬ 
κών εγγράφων υπό την κάλυψη των οποίων έγινε η μετα¬ 
φορά και στην καταμέτρηση της ποσότητάς τους. 

β. Η έκθλιψη των σταφυλιών ή/και των απορριμμάτων 
συσκευαστηρίων σταφυλιών, τελεί υπό τον έλεγχο καιτην 
εποπτεία της αρμόδιας Χημικής Υπηρεσίαςτου Γ.Χ.Κ., με¬ 
τά δε την ολοκλήρωσή της, για την κάθε παρτίδα αυτών, 
ο εποπτεύων το εργοστάσιο χημικός της εν λόγω Υπηρε¬ 
σίας προβαίνει, επί τη βάσει σχετικής προς τούτο αιτήσε- 
ωςτου εργοστασιάρχη, στην καταμέτρηση καιτον προσ¬ 
διορισμό του σακχαρικού τίτλου (Βαυιτίθ), ως και στη 
δειγματοληψία του παραχθέντος γλεύκους, συντασσο- 

μενών των σχετικών πρωτοκόλλων καταμετρήσεως και 
δειγματοληψίας ειςτριπλούν. 

Τα κατά τα ανωτέρω πρωτόκολλα υπογράφονται από 
τον διενεργήσαντα τη δειγματοληψία υπάλληλο και από 
τον εργοστασιάρχη ή, σε περίπτωση απουσίας του, από 
τον αντιπρόσωπό του. 

Στο κατά τα ανωτέρω πρωτόκολλο καταμετρήσεως 
αναγράφεται, χωριστά για την κάθε δεξαμενή, το ποσό 
του γλεύκους σε λίτρα και ο (προσδιορισθείς) βαθμός 
σακχάρου (Βαυπιέ), ενδεχομένως δε και οινοπνεύματος 
αυτού, επίτη βάσει δε των στοιχείων τούτων γίνεται η χρέ- 
ωσητου εργοστασίου σε σάκχαρο και συσχετίζεται με την 
παραληφθείσα και κατεργασθείσα ποσότητα σταφυλιών 
ή / και απορριμμάτων των συσκευαστηρίων σταφυλιών. 

Για την εξεύρεση του ενεχομένου στο γλεύκος σακχά¬ 
ρου εκ του προσδιορισθέντος βαθμού σακχάρου 
(Βευπιέ) γίνεται χρήση των υφισταμένων στη βιβλιογρα¬ 
φία σχετικών πινάκων και γενομένων δεκτών από την Υπη¬ 
ρεσία του Γ.Χ.Κ. 

Δυο από τα κατά τα ανωτέρω πρωτόκολλα καταμετρή¬ 
σεως και δειγματοληψίας παραλαμβάνει ο χημικός της 
αρμόδιας Χημικής Υπηρεσίας του Γ.Χ.Κ. ενώ το τρίτο τη¬ 
ρείται στο εργοστάσιο. 

Τα δείγματα λαμβάνονται εις τριπλούν, συσκευάζονται, 
σφραγίζονται με τη σφραγίδα της Χημικής Υπηρεσίαςτου 
Γ.Χ.Κ. και του εργοστασίου καιεπισημαίνονται, με τη χρη¬ 
σιμοποίηση δελτίων δειγματοληψίας αναποσπάστων με 
αυτά, σύμφωνα με τις ισχύουσες σχετικές διατάξεις. 

Από αυτά, δύο (ένα για την Α' εξέταση και ένα για την 
κατ’ έφεση εξέταση) παραλαμβάνει ο χημικός της επο- 
πτεύουσας Χημικής Υπηρεσίας του Γ.Χ.Κ., ενώ το τρίτο 
παραλαμβάνει ο εργοστασιάρχης ή, σε περίπτωση απου¬ 
σίας του, ο εκπρόσωπός του. 

Στα λαμβανόμενα δείγματα γλεύκους, εφ’ όσον απαι¬ 
τείται, προστίθενται, για την αναστολή της αλκοολικής ζύ¬ 
μωσης, αντιζυμωτικές ουσίες σύμφωνα με τις κείμενες 
διατάξεις, γενομένης περί τούτου ρητής μνείας στο σχε¬ 
τικό πρωτόκολλο δειγματοληψίας. 

γ. Τα κατά τα ανωτέρω παραληφθέντα δείγματα μετά 
των σχετικών πρωτοκόλλων εισαγωγής και δειγματολη¬ 
ψίας υποβάλλονται στην εποπτεύουσα το εργοστάσιο Χη¬ 
μική Υπηρεσία του Γ.Χ.Κ., η οποία είναι και αρμόδια για 
την εξέτασή τους. 

Σε περίπτωση μη δυνατότητας εξέτασής τους από την 
εποπτεύουσα το εργοστάσιο Χημική Υπηρεσία του Γ.Χ.Κ., 
κατά τη δειγματοληψία λαμβάνονται πέντε δείγματα εκ 
των οποίων τέσσερα παραλαμβάνει ο χημικός του Γ.Χ.Κ. 
και το πέμπτο ο εργοστασιάρχης ή, σε περίπτωση απου¬ 
σίας του, ο αντιπρόσωπός του. 

Από τα τέσσερα κατά τα ανωτέρω δείγματα, τα δύο (ένα 
για την Α' εξέταση και ένα για την κατ’ έφεση εξέταση) απο- 
στέλλονται, με αντίγραφο του σχετικού πρωτοκόλλου δειγ¬ 
ματοληψίας, από την εποπτεύουσα το εργοστάσιο Χημική 
Υπηρεσίατου Γ.Χ.Κ., στην αρμόδια για την εξέτασή τους Χη¬ 
μική Υπηρεσία του Γ.Χ.Κ. Τα υπόλοιπα δύο (επίσης, ένα για 
την Α' εξέταση και ένα για την κατ’ έφεση εξέταση) φυλάσ¬ 
σονται, από την εποπτεύουσα το εργοστάσιο Χημική Υπη¬ 
ρεσία του Γ.Χ.Κ., προκειμένου να χρησιμοποιηθούν σε πε¬ 
ρίπτωση καταστροφής, από οποιαδήποτε αίτια, των απο- 
σταλέντων προς εξέταση δειγμάτων. 

δ. Η Χημική Υπηρεσία στην οποία υπεβλήθησαν ή απε- 
στάλησαν προς εξέταση τα δείγματα προβαίνει, εντός 
τριών (3) ημερών από της παραλαβής τους, στην εξέταση 


του πρώτου δείγματος και κοινοποιείτο αποτέλεσμα στον 
εργοστασιάρχη και στην εποπτεύουσατο εργοστάσιο Χη¬ 
μική Υπηρεσίατου Γ.Χ.Κ. 

Κατά του αποτελέσματος της πρώτης εξέτασης ο εργο- 
στασιάρχης μπορεί να υποβάλλει ένσταση εντός 48 ωρών 
από την κοινοποίηση σ' αυτόν του εν λόγω αποτελέσμα¬ 
τος, ορίζοντας συγχρόνως το χημικό αντιπρόσωπό του 
που θα παραστεί στην επανεξέταση εφ’ όσον το επιθυμεί. 

Η ένσταση υποβάλλεται στην εποπτεύουσα το εργο¬ 
στάσιο Χημική Υπηρεσία του Γ.Χ.Κ. και συνοδεύεται από 
γραμμάτιο κατάθεσης του σχετικού παράβολου κατά τα 
ειδικότερον οριζόμενα στις σχετικές διατάξεις της παρα¬ 
γράφου 3 του άρθρου 19 του Κώδικα Τροφίμων, Ποτών 
και Αντικειμένων Κοινής Χρήσεως. 

Η κοινοποίηση του αποτελέσματος της πρώτης εξετά- 
σεως, ως και η υποβολή της ένστασης εκ μέρους του εν¬ 
διαφερομένου εργοστασιάρχη, γίνονται, είτε εγγράφως, 
είτε με χρήση τηλεομοιοτυπίας, είτε με χρήση του ηλε¬ 
κτρονικού ταχυδρομείου. 

ε. Η κατ’ έφεση εξέταση του Β' δείγματος γίνεται, το αρ¬ 
γότερο εντός προθεσμίας δεκαπέντε (15) ημερών από 
της υποβολής της ενστάσεως του ενδιαφερομένου, με 
την παρουσία των χημικών αντιπροσώπων του, οι οποίοι 
ειδοποιούνται εγκαίρως για το σκοπό αυτό από την αρμό¬ 
δια, κατά περίπτωση, Χημική Υπηρεσία του Γ.Χ.Κ. και οι 
οποίοι συνυπογράφουντη σχετική έκθεση της κατ’ έφεση 
εξετάσεως. 

Το αποτέλεσμα αυτής είναι οριστικό και υποχρεωτικό 
για τον ενδιαφερόμενο εργοστασιάρχη και κοινοποιείται 
σ’ αυτόν με μέριμνα της εποπτεύουσας το εργοστάσιο 
Χημικής Υπηρεσίας του Γ.Χ.Κ., ανεξαρτήτως δε τούτου το 
κατατεθέν παράβολο δεν επιστρέφεται. 

2. Οι, κατά τις διατάξεις της παρούσας Αποφάσεως, πα- 
ρασκευάζοντες σταφιδόμελι απάτην κατεργασία σταφυ¬ 
λιών ή/και απορριμμάτων των συσκευαστηρίων σταφυ¬ 
λιών οφείλουν να έχουν αναρτημένο πίνακα, σε εμφανές 
σημείο του εργοστασίου, στον οποίο να αναγράφονται 
κατ’ αύξοντα αριθμό τα δοχεία και οι δεξαμενές που χρη¬ 
σιμοποιούνται, καθώς και η χωρητικότητά τους σε λίτρα. 

Δεν επιτρέπεται η εναπόθεση γλεύκους σε δοχεία ή δε¬ 
ξαμενές των οποίων δεν έχει καταμετρηθεί και ελεγχθεί η 
χωρητικότητά τους από την εποπτεύουσα Χημική Υπηρε¬ 
σία του Γ.Χ.Κ. 

3. α. Η εξαγωγή ή μεταφορά γλεύκους παραχθέντος από 
σταφύλια ή / και απορρίμματα των συσκευαστηρίων σταφυ¬ 
λιών, από εργοστάσιο που διαθέτει την κατά τοάρθρο3της 
παρούσας ειδική άδεια κατεργασίας, επιτρέπεται σε εξαιρε¬ 
τικές περιπτώσεις και μόνο προκειμένου να μεταφερθούν σε 
άλλο εργοστάσιο που διαθέτει επίσης ειδική άδεια κατεργα¬ 
σίας σταφυλιών ή/και απορριμμάτων συσκευαστηρίων στα¬ 
φυλιών προς παρασκευή σταφιδομέλιτος ή σε νομίμως λει¬ 
τουργούν Οινοπνευματοποιείο Β' κατηγορίας. 

Προς τούτο, ο ενδιαφερόμενος εργοστασιάρχης οφεί¬ 
λει πριν από κάθε εξαγωγή ή μεταφορά να ζητήσει με γρα¬ 
πτή αίτησή του προς την εποπτεύουσα το εργοστάσιο Χη¬ 
μική Υπηρεσία του Γ.Χ.Κ. τη χορήγηση σχετικής αδείας, 
ενώ στην υποβολή δήλωσης για την αποδοχή της παρα¬ 
λαβής υποχρεούται και ο υπεύθυνος της παραλήπτριας 
βιομηχανίας δια σχετικής εγγράφου αιτήσεώςτου. 

β. Η εν λόγω άδεια χορηγείται εις διπλούν και εκδίδεται 
από τριπλότυπο βιβλίο, το οποίο έχει τύπο που καθορίζε¬ 
ται από το Γ.Χ.Κ., περιλαμβάνει δε τα πλήρη στοιχεία του 
αποστολέα και του παραλήπτη, τον αριθμό των δοχείων, 

το μικτό το καθαρό βάρος του μεταφερόμενου γλεύκους 
σε χιλιόγραμμα και λίτρα, το βαθμό σακχάρου (Βαυπιό), 
την αντιστοιχούσα ποσότητα σακχάρου σε χιλιόγραμμα, 
καθώς και την προθεσμία εντός της οποίας πρέπει να 
πραγματοποιηθεί η μεταφορά. 

Το ένα από τα στελέχη της αδείας αυτής τηρείται στο 
εργοστάσιο και χρησιμεύει ως δικαιολογητικό της γενο- 
μένης εξαγωγής από αυτό, το δε δεύτερο συνοδεύει το 
μεταφερόμενο είδος και παραδίδεται στον παραλήπτη. 

Η κατά ανωτέρω άδεια εξαγωγής και μεταφοράς δεν 
υποκαθιστά το ειδικό συνοδευτικό έγγραφο αμπελοοινι- 
κών προϊόντων, εφ’ όσον τούτο απαιτείται για τη συγκε¬ 
κριμένη περίπτωση προϊόντος από τις σχετικές διατάξεις 
της ισχύουσας αμπελοοινικής νομοθεσίας. 

Άρθρο 5 

1. Οι κατάτο άρθρο 1 της παρούσας αποφάσεώς μας ερ- 
γοστασιάρχες, στους οποίους χορηγήθηκε, σύμφωνα με 
τις σχετικές διατάξεις του άρθρου 3 αυτής, ειδική άδεια 
παρασκευής σταφιδομέλιτος, από σταφύλια ή / και απορ¬ 
ρίμματα των συσκευαστηρίων σταφυλιών, υποχρεούνται 
όπως, πριν από την υποβολή του γλεύκους που λαμβάνε- 
ται από την κατεργασία των εν λόγω πρώτων υλών σε συ¬ 
μπύκνωση, υποβάλλουν αίτηση, προς την εποπτεύουσα 
Χημική Υπηρεσία του Γ.Χ.Κ., αιτούμενοι την ειδική ανάμιξη 
τούτου μετά των κατά την παράγραφο 3 του παρόντος άρ¬ 
θρου υλών οι οποίες παρέχονται από τους ίδιους. 

Στην εν λόγω αίτηση αναγράφονται η ποσότητα σε λί¬ 
τρα του προς ειδική ανάμιξη γλεύκους, ο βαθμός σακχά¬ 
ρου (Βαυπιέ) και το αντιστοιχούν σάκχαρο σε χιλιόγραμ¬ 
μα (Κρ), καθώς και η ολική οξύτητα αυτών σε τρυγικό οξύ. 

Η προς ανάμιξη ποσότητα γλεύκους δεν πρέπει να είναι 
λιγότερη των χιλίων (1000) λίτρων, εκτός εξαιρετικών πε¬ 
ριπτώσεων. 

2. Η εποπτεύουσα το εργοστάσιο Χημική Υπηρεσία του 
Γ.Χ.Κ. προβαίνει στην έγκριση της αιτηθείσας ειδικής 
αναμίξεως, η οποία διενεργείται εντός τριών ημερών από 
την επίδοση της αιτήσεως παρουσία του εποπτεύοντος 
το εργοστάσιο χημικού της αρμοδίας Χημικής Υπηρεσίας 
του Γ.Χ.Κ. 

3. Η κατά τα ανωτέρω ειδική ανάμιξη διενεργείται με την 
προσθήκη 1 γραμμαρίου φαινολοφθαλεΐνης ανά χίλια 
(1000) λίτρα γλεύκους. 

4. α. Περί της γενομένης ειδικής αναμίξεως συντάσσε- 
ται πρωτόκολλο εις τριπλούν που προσυπογράφεται από 
τον εποπτεύοντα το εργοστάσιο χημικό της αρμόδιας Χη¬ 
μικής Υπηρεσίας του Γ.Χ.Κ. καιαπότονεργοστασιάρχηή, 
σε περίπτωση απουσίας του, τον αντιπρόσωπό του. 

Στο εν λόγω πρωτόκολλο αναγράφονται η ποσότητα σε 
λίτρα του αναμιχθέντος γλεύκους, ο βαθμός σακχάρου 
(Βαυπιέ) και οινοπνεύματος και η αντιστοιχούσα ποσότη¬ 
τα σακχάρου σε χιλιόγραμμα, η ολική οξύτητα αυτού εκ- 
φραζομένη σε τρυγικό οξύ, καθώς και το είδος και οι πο¬ 
σότητες των μετ’ αυτού αναμιχθεισών υλών. 

Το ένα εκ των κατά τα ανωτέρω πρωτοκόλλων παραδί- 
δεται στον ενδιαφερόμενο, το δεύτερο συνυποβάλλεται, 
με την κατά το άρθρο 7 της παρούσας μηνιαία δήλωση, 
στην αρμόδια Διεύθυνση της Γενικής Διεύθυνσης του 
Γ.Χ.Κ. και το τρίτο παραμένει στην εποπτεύουσα το εργο¬ 
στάσιο Χημική Υπηρεσία του Γ.Χ.Κ. 

β. Με βάση τα κατά τα ανωτέρω πρωτόκολλα αναμίξε¬ 
ως διενεργείται η πίστωση του εργοστασιάρχη, μη επι- 
τρεπομένης της δι’ άλλου τρόπου πιστώσεως αυτού. 


5. Με απόφασή μας, που εκδίδεται ύστερα από τη σύμ¬ 
φωνη γνώμη του Α.Χ.Σ., δύναται να μεταβάλλεται ή να 
τροποποιείται ο παραπάνω τρόπος της ειδικής αναμίξεως 
ή να ορίζεται άλλος. 

Άρθρο 6 

1. Επίτου απαλλαγμένου γλευκολάσπης γλεύκους, που 
προκύπτει από την κατεργασία των σταφυλιών ή/και των 
απορριμμάτων των συσκευαστηρίων σταφυλιών, ανα¬ 
γνωρίζεται φύρα αποθήκευσης μέχρι 1% για κάθε έτος 
από την εισαγωγή του στα κατά το άρθρο 1 της παρούσας 
εργοστάσια, του μη πλήρους έτους θεωρουμένου ως 
πλήρους. 

2. Επί της υποβαλλομένης σε κατεργασία, για την παρα¬ 
σκευή σταφιδομέλιτος, στα κατ’ άρθρο 1 της παρούσας ερ¬ 
γοστάσια, ποσότητος γλεύκους αναγνωρίζεται κατ’ ανώτα¬ 
το όριο απώλεια (φύρα) 4%, από της εισαγωγής τους έως 
και της κατάτο προηγούμενο άρθρο ειδικής αναμίξεως. 

Άρθρο 7 

1. Οι εργοστασιάρχες που κατεργάζονται, σύμφωνα με 
τις διατάξεις της παρούσας Αποφάσεώς μας, σταφύλια 
ή/και απορρίμματα συσκευαστηρίων σταφυλιών για τηνπα- 
ρασκευή σταφιδομέλιτος, οφείλουν να τηρούν βιβλίο, θεω¬ 
ρημένο από την εποπτεύουσα το εργοστάσιό τους Χημική 
Υπηρεσία του Γ.Χ.Κ., στο οποίο καταχωρούνται ανελλιπώς, 
κατά χρονολογική σειρά, χωρίς διαγραφές και ξέσματα: 

α) Η εκάστοτε εισαγόμενη στο εργοστάσιο ποσότητα 
σταφυλιών ή/και απορριμμάτων των συσκευαστηρίων 
σταφυλιών σε χιλιόγραμμα. 

β) Η εκάστοτε προκύπτουσα ποσότητα γλεύκους σε λί¬ 
τρα, ο βαθμός σακχάρου (Βαυπιό) αυτού και η αντιστοι¬ 
χούσα ποσότητα σακχάρου σε χιλιόγραμμα. 

γ) Οι ποσότητες των γλευκών που εκάστοτε υποβάλλο¬ 
νται σε ειδική ανάμιξη, ο βαθμός σακχάρου (Βαυπιό) αυ¬ 
τών και οι αντιστοιχούσες ποσότητες σακχάρου σε χιλιό¬ 
γραμμα καθώς και η ολική οξύτητα αυτών εκφρασμένη σε 
τρυγικό οξύ, σύμφωνα μετά σχετικά πρωτόκολλα ειδικής 
αναμίξεως. 

δ) Οι εκάστοτε εξαγόμενες ή / και μεταφερόμενες, προς 
άλλα εργοστάσια, ποσότητες γλευκών, ο βαθμός σακχά¬ 
ρου (Βαυπιό) αυτών και οι αντιστοιχούσες ποσότητες 
σακχάρου, σύμφωνα με τις χορηγηθείσες σχετικές άδει¬ 
ες εξαγωγής και μεταφοράς. 

ε) Η εκάστοτε παραγόμενη ποσότητα σταφιδομέλιτος 
σε χιλιόγραμμα και η περιεκτικότητά του σε σάκχαρο. 

στ) Η εκάστοτε διατιθέμενη ποσότητα σταφιδομέλιτος 
σε χιλιόγραμμα και η περιεκτικότητά του σε σάκχαρο. 

Σε περίπτωση που το εργοστάσιο χρησιμοποιεί μηχα¬ 
νογραφικό σύστημα, τα κατά τα ανωτέρω στοιχεία του 
προβλεπομένου βιβλίου επιτρέπεται να καταχωρούνται 
και να τηρούνται με ηλεκτρονικό τρόπο, υπό τον τύπο κι¬ 
νητών φύλλων, με συνεχή αρίθμηση, που φέρουν την 
επωνυμία της επιχείρησης, τον Α.Φ.Μ., ως και τον αριθμό 
της χορηγηθείσας, κατ’ άρθρο 2 της παρούσας, ειδικής 
αδείας κατεργασίας και τα οποία θα θεωρούνται εκ των 
προτέρων από την εποπτεύουσα το εργοστάσιο Χημική 
Υπηρεσία του Γ.Χ.Κ. 

2. Οι, κατά τα ανωτέρω, εργοστασιάρχες οφείλουν να 
τηρούν καθαρό και σε καλή κατάσταση το κατά την προη- 
γούμένη παράγραφο βιβλίο και να το θέτουν στη διάθεση 
των αρμοδίων οργάνων του Γ.Χ.Κ. και εν γένειτων αρμο¬ 
δίων Οικονομικών υπαλλήλων. 

Το βιβλίο τούτο ελέγχεται και θεωρείται, από τα αρμό¬ 
δια όργανα της εποπτεύουσας το εργοστάσιο Χημικής 
Υπηρεσίας του Γ.Χ.Κ., στο τέλος κάθε μήνα, ως και κατά 
τους εκάστοτε διενεργούμένους εκτάκτους ελέγχους. 

3. Οι αυτοί ως άνω εργοστασιάρχες οφείλουν όπως, 
εντός δέκα ημερών από τη λήξη κάθε μήνα, υποβάλλουν 
στην εποπτεύουσα Χημική Υπηρεσία του Γ.Χ.Κ. δήλωση, 
βάσει των τηρουμένων από αυτούς βιβλίων και λοιπών 
στοιχείων, σχετικά με τις εργασίες που πραγματοποιήθη¬ 
καν στο εργοστάσιό τους κατά τον προηγούμενο μήνα, 
στην οποία περιλαμβάνονται: 

α) Το είδος, το ποσό, ως και η περιεκτικότητα σε σάκ- 
χαρο (βαθμός Βαυπιέ) των υπαρχόντων υπολοίπων γλευ- 
κών στο τέλος του προηγουμένου μήνα και οι αντιστοι¬ 
χούσες ποσότητες σακχάρου σε χιλιόγραμμα, σύμφωνα 
με το σχετικό πρωτόκολλο καταμετρήσεως υπολοίπων. 

β) Οι ποσότητες των ληφθέντων, εντόςτου μηνάς, γλευ- 
κών και των εισαχθέντων τοιούτων από άλλα εργοστάσια 
δικαιούμενα της κατεργασίας σταφυλιών για την παρα¬ 
σκευή σταφιδομέλιτος, ο βαθμός σακχάρου (Βαυπιέ) αυ¬ 
τών και οι αντιστοιχούσες ποσότητες σακχάρου σε χιλιό¬ 
γραμμα. 

γ) Οι ποσότητες γλευκών που υπεβλήθησαν σε ειδική 
ανάμιξη, εντός του μηνάς, σύμφωνα με τα σχετικά πρω¬ 
τόκολλα ειδικής αναμίξεως, ο βαθμός σακχάρου (Βαυπιό) 
αυτών και οι αντιστοιχούσες ποσότητες σακχάρου σε χι¬ 
λιόγραμμα. 

δ) Οι ποσότητες γλευκών που εξήχθησαν ή/και μετα¬ 
φέρθηκαν, εντός του μηνάς, σε άλλα, νομίμως λειτουρ- 
γούντα, εργοστάσια παρασκευής σταφιδομέλιτος ή/και 
Οινοπνευματοποιία Β' κατηγορίας, ο βαθμός σακχάρου 
(Βαυπιό) αυτών και οι αντιστοιχούσες ποσότητες σακχά¬ 
ρου σε χιλιόγραμμα, σύμφωνα με τις σχετικές άδειες εξα¬ 
γωγής και μεταφοράς. 

ε) Τα υπόλοιπα, στο τέλος του μήνα, των γλευκών που 
δεν έχουν υποβληθεί στην ειδική ανάμιξη, ο βαθμός σακ¬ 
χάρου (Βαυπιέ) αυτών και οι αντιστοιχούσες ποσότητες 
σακχάρου σε χιλιόγραμμα, σύμφωνα με το σχετικό πρω¬ 
τόκολλο καταμετρήσεως υπολοίπων. 

στ) Τα υπόλοιπα, στο τέλος του μήνα, των γλευκών που 
έχουν υποβληθεί στην ειδική ανάμιξη, ο βαθμός σακχά¬ 
ρου (Βαυπιέ) αυτών και οι αντιστοιχούσες ποσότητες 
σακχάρου σε χιλιόγραμμα, σύμφωνα με το σχετικό πρω¬ 
τόκολλο καταμετρήσεως υπολοίπων. 

ζ) Οι ποσότητες σταφιδομέλιτος που παρήχθησαν 
εντός του μηνάς, η περιεκτικότητάτους σε σάκχαρο και οι 
αντιστοιχούσες ποσότητες σακχάρου, σε χιλιόγραμμα. 

η) Οι διατεθείσες, εντός του μηνός, ποσότητες σταφι- 
δομέλιτος, η περιεκτικότητάτους σε σάκχαρο και οι αντι¬ 
στοιχούσες σε αυτές ποσότητες σακχάρου σε χιλιόγραμ¬ 
μα, με βάση τα σχετικά στοιχεία και παραστατικά του 
Κ.Β.Σ. 

θ) Οι υπόλοιπες, στο τέλος του μηνός, ποσότητες στα- 
φιδομέλιτος, η περιεκτικότητά τους σε σάκχαρο και οι 
αντιστοιχούσες σε αυτές ποσότητες σακχάρου σε χιλιό¬ 
γραμμα, σύμφωνα με το σχετικό πρωτόκολλο καταμετρή¬ 
σεως υπολοίπων. 

Οι αυτοί ως άνω εργοστασιάρχες υποχρεούνται στην 
υποβολή της κατά τα ανωτέρω μηνιαίας δηλώσεως και με¬ 
τά την λήξη της χορηγηθείσας, κατ’ άρθρο 3 της παρού¬ 
σας, ειδικής αδείας παρασκευής σταφιδομέλιτος, εφ’ 
όσον κατέχουν στο εργοστάσιό τους αδιάθετα υπόλοιπα 
σταφιδομέλιτος και μέχριτης ολοσχερούς διάθεσήςτους. 


4. Ο εποπτεύων το εργοστάσιο χημικός της αρμόδιας 
Χημικής Υπηρεσίας του Γ.Χ.Κ. προβαίνει, στο τέλος κάθε 
μήνα, στην καταμέτρηση των πρώτων υλών και των προϊ¬ 
όντων της κατεργασίας που υπάρχουν στο χώρο του ερ¬ 
γοστασίου, συντασσομένου του σχετικού πρωτοκόλλου 
καταμετρήσεως υπολοίπων, το οποίο προσυπογράφεται 
και από τον εργοστασιάρχη ή, σε περίπτωση απουσίας 
του, από τον εκπρόσωπό του. 

Στο εν λόγω πρωτόκολλο πρέπει να αναγράφεται, χω¬ 
ριστά για κάθε είδος, τα εμπεριέχοντα αυτό δοχεία, το 
ύψος του εμπεριεχομένου υγρού σε εκατοστόμετρα, ο 
βαθμός σακχάρου (Βαυπιό) αυτού, ως και η αντιστοιχού¬ 
σα ποσότητα σακχάρου σε χιλιόγραμμα. 

Το ένα από το εις τριπλούν συντασσόμενο πρωτόκολλο 
παραδίδεται στον ενδιαφερόμενο εργοστασιάρχη και πα¬ 
ραμένει στο εργοστάσιο, το δεύτερο υποβάλλεται στην 
αρμόδια Διεύθυνση της Γενικής Διεύθυνσης του Γ.Χ.Κ. 
μαζί με την κατά την προηγουμένη παράγραφο μηνιαία 
δήλωση και το τρίτο παραμένει στην εποπτεύουσα το ερ¬ 
γοστάσιο Χημική Υπηρεσία του Γ.Χ.Κ. 

5. Η αρμόδια για τον έλεγχο και την εποπτεία του εργο¬ 
στασίου Χημική Υπηρεσία του Γ.Χ.Κ. προβαίνει στον έλεγ¬ 
χο και στη θεώρηση της κατά την παράγραφο 3 του παρό¬ 
ντος άρθρου υποβληθείσας μηνιαίας δήλωσης, λαμβάνο- 
ντας υπόψη όλα τα αναγραφόμενα σε αυτή στοιχεία, τα 
στοιχεία των τηρουμένων, από τον εργοστασιάρχη βι¬ 
βλίων, το κατάτηνπροηγούμενη παράγραφο σχετικό πρω¬ 
τόκολλο καταμετρήσεως υπολοίπων, καθώς και κάθε σχε¬ 
τικό με τις εισαχθείσες και κατεργασθείσες πρώτες ύλες 
(σταφύλια ή/και απορρίμματα των συσκευαστηρίων στα¬ 
φυλιών) και τα παραχθέντα και διατεθέντα προϊόντα στοι¬ 
χείο, εν συνεχεία δε αποστέλλει αυτή μεθ’ όλων των σχετι¬ 
κών στην αρμόδια Διεύθυνση της Γ ενικής Διεύθυνσης του 
Γ.Χ.Κ. εντόςτου πρώτου δεκαπενθημέρου εκάστου μηνός. 

6. Η αρμόδια Χημική Υπηρεσία του Γ.Χ.Κ., μετά την ολο¬ 
κλήρωση της κατεργασίας εκάστης παρτίδας σταφυλιών 
ή/και απορριμμάτων των συσκευαστηρίων σταφυλιών 
στα κατ’ άρθρο 1 της παρούσας Αποφάσεώς μας εργο¬ 
στάσια προς παρασκευή σταφιδομέλιτος, συντάσσει 
σχετική κατάσταση εκκαθαρίσεως, η οποία περιλαμβά¬ 
νει, αφ’ ενός τις εισαχθείσες στο οικείο εργοστάσιο και 
κατεργασθείσες ποσότητες σταφυλιών ή/και απορριμμά¬ 
των συσκευαστηρίων σταφυλιών σύμφωνα με τα σχετικά 
πρωτόκολλα εισαγωγής και τη χρέωση του εργοστασίου 
σε σάκχαρο με βάση τα σχετικά πρωτόκολλα καταμετρή¬ 
σεως του παραχθέντος από αυτά γλεύκους, αφ’ ετέρου 
δε την πίστωση με βάση τα σχετικά πρωτόκολλα ειδικής 
αναμίξεως του εν λόγω γλεύκους. 

Για την εφαρμογή της παρούσας παραγράφου, ως παρ¬ 
τίδα νοείται η συνολικώς παραλαμβανομένη και εισαγο- 
μένη, προς κατεργασία στο οικείο εργοστάσιο, ποσότητα 
σταφυλιών ή/και απορριμμάτων συσκευαστηρίων σταφυ¬ 
λιών σε εκτέλεση σχετικής συμβάσεως συναφθείσας με¬ 
ταξύ αυτού και του προμηθευτή των σταφυλιών ή επί τη 
βάσει σχετικής εγκρίσεως των αρμοδίων Αρχών. 

Η κατάσταση αυτή συντάσσεται εις τριπλούν και απο- 
στέλλεται στον ενδιαφερόμενο εργοστασιάρχη και στην 
αρμόδια Διεύθυνση της Γενικής Διεύθυνσης του Γ.Χ.Κ., 
ώστε ούτοι να λάβουν γνώση του πορίσματος του γενο- 
μένου ελέγχου, ενώ ένα αντίγραφο τηρείται και στην επο¬ 
πτεύουσα το εργοστάσιο Χημική Υπηρεσία του Γ.Χ.Κ. 

7. α. Κατάταλοιπά, όσον αφοράτους περιορισμούς, και 

τις τηρητέες διατυπώσεις και διαδικασίες σχετικά με τον 
έλεγχο και την εποπτεία των δυνάμενων να παρασκευά¬ 
ζουν σταφιδόμελι, κατ’ άρθρο 1 της παρούσας, εργοστα¬ 
σίων, ισχύουν οι διατάξεις του άρθρου 2 της υπ’ αριθμ. 
34252/10.12.1948 αποφάσεώς μας. 

β. Οι διατάξεις της παραγράφου 4 του άρθρου 2 της εν 
λόγω αποφάσεώς μας εφαρμόζονται και προκειμένου για 
τα εργοστάσια τα δικαιούμενα της παρασκευής σταφιδί¬ 
νης κατ’ άρθρο 1 του Διατάγματος της 23.3.1932, τα 
οποία έλαβαν την κατά το άρθρο 3 της παρούσας ειδική 
άδεια παρασκευής σταφιδομέλιτος. 

Άρθρο 8 

1. α. Οι κατεργαζόμενοι σταφύλια ή/και απορρίμματα 
συσκευαστηρίων σταφυλιών προς παρασκευή σταφιδο- 
μέλιτος, σύμφωνα με τις διατάξεις της παρούσας και πα- 
ρουσιάζοντες ελλείμματα ανώτερα των καθοριζομένων 
στις παραγράφους 1 και 2 του άρθρου 5 αυτής τιμωρού¬ 
νται σύμφωνα με τις διατάξεις της παραγράφου 1 του άρ¬ 
θρου 5 του α.ν. 787/1948 όπως αυτές έχουν τροποποιηθεί 
από τις σχετικές διατάξεις του ν.δ. 3419/1955. 

β. Η μη τήρηση των όρων της παρούσας αποφάσεώς 
μας αποτελεί παράβαση της παραγράφου 5 του άρθρου 
2 του α.ν. 787/1948, τιμωρουμένη κατά τις διατάξεις του 
εδαφίου ε' της παραγράφου 1 του άρθρου 5 του α.ν. 787/ 
1948. 

γ. Οι διατάξεις του εδαφίου γ' της παραγράφου 3 του 
άρθρου 13 του ν. 3501/1928, όπως αυτή αντικαταστάθη- 
κε από την παράγραφο 5 του άρθρου 3του ν.δ. 3419/1955 
εφαρμόζονται αναλόγως προκειμένου και για τους εργο- 
στασιάρχεςτους παρασκευάζοντες σταφιδόμελι σύμφω¬ 
να με τους όρους της παρούσας και μη αποδεικνύοντες 
την χρησιμοποίηση των εισαχθεισών στα εργοστάσιά 
τους πρώτων υλών για την παρασκευή του σταφιδομέλι- 
τος. 

δ. Για την επιβολή των κατά τα ανωτέρω κυρώσεων, 
εφαρμόζονται οι ισχύουσες διατάξεις του ν. 3501 /1928 σε 
συνδυασμό με τις διατάξεις των άρθρων 13 και 14 του ν. 
2969/2001. 

2. Οι κατεργαζόμενοι σταφύλια ή / και απορρίμματα συ¬ 
σκευαστηρίων σταφυλιών, προς παρασκευή σταφιδομέ- 
λιτος, σύμφωνα με τις διατάξεις της παρούσας και παρα- 
βαίνοντες τις διατάξεις της παραγράφου 2 του άρθρου 6 
του ν.δ. 243/1969 τιμωρούνται σύμφωνα με τις διατάξεις 
της παραγράφου α'του άρθρου 13 του εν λόγω ν.δ., όπως 
αυτές αντικαταστάθηκαν από το άρθρο 9 του ν. 427/1976, 
εφαρμοζομένων και των διατάξεων του άρθρου 16 αυτού 
όπως αυτές αντικαταστάθηκαν από το άρθρο 12 του ν. 
427/1976. 

3. Συντρεχουσών των κατά νόμο προϋποθέσεων, οι δι¬ 
οικητικές και ποινικές κυρώσεις επιβάλλονται αθροιστικά. 

Άρθρο 9 

1. Οιλεπτομέρειεςγιατην εφαρμογή των διατάξεωντης 
παρούσας απόφασής μας ανατίθενται στην αρμοδία Δι¬ 
εύθυνση της Γενικής Διεύθυνσης του Γ.Χ.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Αθήνα, 26 Σεπτεμβρίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 


Αριθ. 7730 (3) 

Έγκριση υπερωριακής απασχόλησης ενός υπαλλήλου 
του Υπουργείου Μακεδονίας Θράκης έτους 2005. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του π.δ. 358/1986 «Καθορισμός αρμοδιοτήτων του 
ΥΒΕ». 

β) Του π.δ. 167/30.8.2005 «Οργανισμόςτου Υπουργείου 
Μακεδονίας - Θράκης» (ΦΕΚ220/τ.Α'/2.9.2005). 

2. Τις διατάξεις του άρθρου 16 του ν. 3205/2003 (ΦΕΚ 
297/Α72003), την υπ’ αριθμ. 2/72757/0022/31.12.2003 
εγκύκλιο του Γ.Α.Κ «Παροχή οδηγιών για την εφαρμογή 
των διατάξεων του ν. 3205/2003 (ΦΕΚ 297/Α72003) κ.λπ.» 
και την υπ’ αριθμ. 3/31902/0022/8.9.2004 εγκύκλιο του 
Γ.Α.Κ«Παροχή οδηγιών γιατηντροποποίηση και συμπλή¬ 
ρωση των διατάξεωντου ν.3205/2003 σύμφωνα με τις δια¬ 
τάξεις του άρθρου 18 του ν. 3254/2004 (ΦΕΚ 137/Α'). 

3. Το γεγονός ότι υπάλληλος του Υπ. Μακεδονίας - Θρά¬ 
κης, χρειάζεται να απασχοληθεί πέραν από το κανονικό 
του ωράριο για την αντιμετώπιση εποχικών, εκτάκτων 
επειγουσών υπηρεσιακών αναγκών όπως: 

4. Το γεγονός ότι, οι οδηγοί του Υπ. Μακεδονίας - Θρά¬ 
κης εργάζονται υπερωριακά για την αντιμετώπιση εποχι¬ 
κών, εκτάκτων και επειγουσών υπηρεσιακών αναγκών και 
πέρα από το κανονικό τους ωράριο τις απογευματινές 
ώρες και συγκεκριμένα εξυπηρετούν τον Υπουργό Μακε¬ 
δονίας - Θράκης, τον Γ ενικό Γ ραμματέατου Υπουργείου, 
τα Κυβερνητικά κλιμάκια που έρχονται στη Θεσσαλονίκη 
για να επισκεφθούν τις ακριτικές περιοχές Μακεδονίας 
και Θράκης καθώς Αρχηγούς ξένων χωρών και επισή¬ 
μους. 

5. Το γεγονός, ότι από την απόφαση αυτή προκαλείται 
αναλυτική δαπάνη 1.200,00 ευρώ περίπου στον ΚΑΕ 0511 
σε βάρος τακτικού προϋπολογισμού οικ. έτους 2005 του 
Υπ. Μακεδονίας - Θράκης, του ειδικού φορέα 25/110 και 
οι εγγεγραμμένες πιστώσεις στον παραπάνω Κ.Α.Ε. 
επαρκούν, αποφασίζουμε: 

Α. Εγκρίνουμε την καθιέρωση εργασίας πέρα από το κα¬ 
νονικό ωράριο για το χρονικό διάστημα από 1.9.2005 μέ¬ 
χρι 31.12.2005, για μέχρι εξήντα (60) ώρες μηνιαίως υπε- 
ρωριακής εργασίας απογευματινής για το ανωτέρω χρο¬ 
νικό διάστημα: 

για έναν (1) οδηγό του Υπουργείου Μακεδονίας Θρά¬ 
κης (αιτιολ. παρ.4), 

Ο ανωτέρω υπάλληλος θα προσφέρει, πέρα από τις 
ώρες υποχρεωτικής απασχόλησης, υπερωριακή εργασία 
απογευματινών ωρών από 14.30 και μέχρι την 22.00 ώρα, 
όλες τις ημέρες της εβδομάδος. 

Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, ο 
οποίος και θα βεβαιώνει με πράξη του, ορίζεται ο Διευθυ¬ 
ντής της Διεύθυνσης Διοικητικών και Οικονομικών Υπηρε¬ 
σιών. 

Β. Η ανωτέρω απόφαση δεν μπορεί να έχει ισχύ πέραν 
του μηνάς από την ημερομηνία δημοσίευσής της στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Σεπτεμβρίου 2005 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 
-♦- 

Αριθ.ΦΓΙ 0/29400 (4) 

Συγκρότηση των Κλιμακίων του Ελεγκτικού Συνεδρίου 
για το δικαστικό έτος 2005 - 2006. 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 
Έχοντας υπόψη: 

1. Τις διατάξεις των άρθρων 7 και 76 του Οργανισμού 
του Ελεγκτικού Συνεδρίου (π.δ. 774/1980), 

2. Τις διατάξεις των άρθρων 13 παρ. 2 του ν. 2298/1995, 
8 του ν. 2741/1999, και 2 του ν. 3060/2002. 

3. Τις υπ’ αριθμ. 48208/1965, 7818/1979, 5152/1982, 
18621/1990 και 16805/1999 αποφάσεις της Ολομέλειας 
«περί συστάσεως Κλιμακίων» και 

4. Τα Πρακτικά της 1ης/21.9.2005 Συνεδρίασης (σε Συμ¬ 
βούλιο) της Ολομέλειας του Ελεγκτικού Συνεδρίου. 

5. Τις ανάγκες της Υπηρεσίας, αποφασίζουμε: 
Συγκροτούμε τα Κλιμάκια του Ελεγκτικού Συνεδρίου 

για το δικαστικό έτος 2005 - 2006, ως εξής: 

Α' ΚΛΙΜΑΚΙΟ 

Πρόεδρος: Κωνσταντίνος Κανδρής, Σύμβουλος, με 
αναπληρωτέςτους Συμβούλους, Θεοχάρη Δημακόπουλο 
και Βασιλική Ανδρεοπούλου. 

ΠΑΡΕΔΡΟΙ 
Πέππας Δημήτριος 
Σκεύη Βιργινία 
Μαυρουδή Αγγελική 
Σοφιανού Βασιλική 
Δουλιανάκη Νεκταρία 
Ρένεση Νικολέττα 
Πέππα Βασιλική 
Σταμούλη Κωνσταντίνα 
ΕΙΣΗΓΗΤΕΣ 

Παπαϊσιδώρου Γεώργιος 
Παπαθεοδώρου Ιουλία 
Καραπέτη Μαρία 
Β' ΚΛΙΜΑΚΙΟ 

Πρόεδρος: Ηλίας Αλεξανδρόπουλος, Σύμβουλος, με 
αναπληρωτές τους Συμβούλους, Ευφροσύνη Κραμποβί- 
τη και Νικόλαο Μηλιώνη. 

ΠΑΡΕΔΡΟΙ 

Καββαδία - Κωνσταντάρα Δέσποινα 

Προβίδη Βασιλική 

Παραθύρας Κωνσταντίνος 

Μαυρομμάτη Αργυρώ 

Στίνη Αντιγόνη 

ΕΙΣΗΓΗΤΕΣ 

Σκορδά Ελένη 

Μιχαλάκη Χρυσούλα 

Νικολάου Ελένη 

Γ' ΚΛΙΜΑΚΙΟ 

Πρόεδρος: Αθανάσιος Φρύδας, Σύμβουλος, με ανα¬ 
πληρωτή τη Σύμβουλο Μαρία Ζαγκλιβερινού. 

ΠΑΡΕΔΡΟΙ 

Ζώη Κωνσταντίνα 

Γναρδέλλη Θεολογία 


ΕΙΣΗΓΗΤΕΣ 
Κούνα Χριστίνα 
Παπαπαναγιώτου Άννα 
Δ' ΚΛΙΜΑΚΙΟ 

Πρόεδρος: Φλωρεντία Καλδή, Σύμβουλος, με αναπλη¬ 
ρωτές τους Συμβούλους Σωτηρία Ντούνη, Κωνσταντίνο 
Κωστόπουλο και Γεωργία Μαραγκού. 

ΠΑΡΕΔΡΟΙ 

Εφεντάκης Κωνσταντίνος 
Κάρκαλης Ιωάννης 
ΕΙΣΗΓΗΤΕΣ 
Βασιλόπουλος Ιωάννης 
Έ ΚΛΙΜΑΚΙΟ 

Πρόεδρος: Νικόλαος Αγγελάρας, Αντιπρόεδρος, με 
αναπληρωτές τους Συμβούλους Μιχαήλ Ζυμή και Γεωρ¬ 
γία Μαραγκού. 

ΠΑΡΕΔΡΟΙ 

Λεντιδάκης Στυλιανός 
Κατσαρόλης Αντώνιος 
Καραθανασόπουλος Ευάγγελος 
Σεραφή Ευαγγελία 
Κρέπης Κωνσταντίνος 
Κατσικέρη Ειρήνη 
Παπαναγοπούλου Γεωργία 
Βαλληνδράς Γρηγόριος 
ΕΙΣΗΓΗΤΕΣ 
Ρούλια Ιωάννα 
Καλακίκος Ιωάννης 
Πίσχου Εριέττα 
Καρβέλης Ευθύμιος 
Δημολιού Ευπραξία 
ΣΤ' ΚΛΙΜΑΚΙΟ 

Πρόεδρος: Γεώργιος Κωνσταντάς, Σύμβουλος, με ανα¬ 
πληρωτές τους Συμβούλους Διονύσιο Λασκαράτο, Γαρυ- 
φαλλιά Καλαμπαλίκη και Ευάγγελο Νταή. 

ΠΑΡΕΔΡΟΙ 

Κουλουμπίνη Ευαγγελία - Ελισσάβετ 
Τόλης Κωνσταντίνος 
Τζούμα Δέσποινα 
Σακελλαρίου Ασημίνα 
Μποκώρου Αικατερίνη 
Κοκοτσής Δημήτριος 
ΕΙΣΗΓΗΤΕΣ 
Μωϋσιάδου Μαρία 
Ζ' ΚΛΙΜΑΚΙΟ 

Πρόεδρος: Αντώνιος Τομαράς, Σύμβουλος, με αναπλη¬ 
ρωτέςτους Συμβούλους Ανδρονίκη θεοτοκάτου και Χρυ¬ 
σούλα Καραμαδούκη. 

ΠΑΡΕΔΡΟΙ 
Τζομάκα Γεωργία 
Λεβέντη Αργυρώ 
Ρασσιά Χριστίνα 
Πανουτσακοπούλου Αγγελική 
Τσακανίκας Δημήτριος 
Παπαδημητρίου Ευφροσύνη 
ΕΙΣΗΓΗΤΕΣ 
Βόγκας Νικόλαος 
Σακελλαρίου Αριστοτέλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2005 

Ο Πρόεδρος 
ΚΩΝΣΤΑΝΤΙΝΟΣ ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






